Anexa nr.1 la HCA nr.158/29.06.2026


ANUNȚ
cu privire la cazările în căminele UNSTPB 
a studenților anul 1, în anul universitar 2026-2027, în perioada înmatricularilor


Pentru anul universitar 2026-2027, în Campusurile universitare Regie și Leu, căminele vor fi arondate pe facultăți după cum urmează:

	Nr.
crt.
	Facultatea 
	Cămin

	1.
	Facultatea de Inginerie Chimică și Biotehnologii
	P8, P7, P26 

	2.
	Facultatea de Automatică și Calculatoare
	P5, P6, P16, P22

	3.
	Facultatea de Antreprenoriat, Ingineria și Managementul Afacerilor
	P4, P10, P26 

	4.
	Facultatea de Inginerie Industrială și Robotică
	P4, P25

	5.
	Faculatea de Inginerie Electrică	
	P7, P24

	6.
	Facultatea de Energetică
	P8, P17, P24

	7.
	Facultatea de Transporturi
	P8, P9, P18

	8.
	Facultatea de Ingineria Sistemelor Biotehnice	
	P9 

	9.
	Facultatea de Inginerie în Limbi Străine 	
	P10, P23

	10.
	Facultatea de Inginerie Medicală
	P10 

	11.
	Facultatea de Inginerie Mecanică și Mecatronică	
	P11

	12.
	Facultatea de Știința și Ingineria Materialelor	
	P21 

	13.
	Facultatea de Științe Aplicate
	P21 

	14.
	Facultatea de Inginerie Aerospațială
	P27

	15.
	Facultatea de Electronică, Telecomunicații și Tehnologia Informației
	Leu A si Leu C


	 
În căminele P1 și P20 se vor caza studenții din toate facultățile universității, în limita locurilor disponibile;
În căminul P23 se vor caza studenții străini;
În căminul P12 se vor caza studenții Erasmus, cadrele didactice tinere și sportivii de la Club Sportiv Știința București;
În caminele P1, P2-3, P4, P5-6, P14 se vor caza cu prioritate studentii din grupul tinta, minim 40% din capacitate, conform ghidului PNRR detaliat la pct. A – Capitolul Mentiuni din prezentul anunt.

1. Calendar cazare:
Studenții anului 1, în anul universitar 2026-2027, se vor caza în perioada înmatricularilor, conform calendarului afișat de fiecare facultate. Pentru studenții din ceilalți ani, calendarul de cazare va fi afișat în luna septembrie.
Studenții își vor ridica repartițiile în cămin și contractele de cazare semnate după ce au achitat regia de cămin. Locul efectiv va fi preluat la finalul lunii septembrie conform calendarului care va fi anunțat ulterior.

2. Tarife de cazare aprobate pentru luna octombrie 2026:
a) Studenții la buget vor achita:
- pentru căminele P4-P11, P16, P17, P18, P21-P27, Leu A suma de 365 lei/lună;
- pentru căminul P20 suma de 560 lei/lună;
- pentru Leu C suma de 440 lei;
- pentru caminul P14 suma de 1000 lei;
[bookmark: _Hlk19171638]- pentru căminele P1, P12 și D Leu suma de 800 lei. În cazul în care se depășește consumul normat pe cameră se adaugă suplimentar costul utilităților.
	
b) Studenții la taxă vor achita:
· pentru căminele P4-P11, P16, P17, P18, P21-P27, Leu A suma de 560 lei de student/lună;
· pentru căminul P20 suma de 690 lei/lună;
· pentru căminul C Leu suma de 621 lei/lună;
· pentru caminele P1, P12 și D Leu suma de 900 lei. În cazul în care se depășește consumul normat pe cameră se adaugă suplimentar costul utilităților.
Studentii UNSTPB copii de cadre didactice și personal auxiliar, orfanii de un parinte, copii din familii monoparentale, care sunt înmatriculați la învățământ cu taxă beneficiază de o reducere de 180 lei din tariful de cazare (echivalentul unei subventi simple incasate de la Ministerul Educatiei si Cercetarii).
Studenții la buget/taxa orfani de ambii părinți beneficiază de gratuitate.
Studenții la buget/taxa cu dizabilități primesc 2 unități de subvenție conf.  OMEC 7844/2024, studenții cu însoțitor primesc 2 locuri și 4 unități de subvenție din costul total al celor 2 locuri, beneficiază de:
· cazare gratuită în căminele P4, P5, P6, P7, P8, P9, P10, P11, P17, P18, P16, P21, P22, P23, P24, P25, P26, P27, Leu A, Leu C,
· cazare cu supliment pentru confort, în căminele: Leu D, P1, P12, P19 tarif: 426 lei/loc/lună,                                     P14 -626 lei/loc/lună și P20 -186 lei/loc/lună.

Studenții cazați încadrați într-o categorie care beneficiază de gratuitate/reducere pentru plata taxei de cazare, conform prevederilor legale, se vor prezenta cu următoarele documente în original la Comisia de cazare a facultății, documente care vor fi păstrate de către comisie:
· adeverinţă fiu cadru didactic/personal auxiliar/pensionar, vizată de Inspectotatul Școlar Județean sau universitate;
· certificat de deces părinte/părinți;
· adeverinţă de handicap pentru persoanele în cauză (conform Legii 448/2006,  art.16 alin.(8));
· adeverință de la centrul de plasament/certificate de deces;
· dovezi familie monoparentală.

Studenții anul 1 licenta, nu au cont în platformă astfel vor achita regia de cămin pentru luna octombrie în conturile: 
Universitatea Națională de Știință și Tehnologie Politehnica din București CUI 48467613
BCR - IBAN RO96RNCB0723000506250268; SWIFT: RNCBROBU
  		BRD - IBAN RO60BRDE410SV94285524100; SWIFT: BRDEROBU
  
Detalii plată: NUME, PRENUME, CAMIN, LUNA

Mențiuni:

A. În căminele P1, P4, P5, P6 și P14 si P2-3 (dupa reabilitare), un procent de 40% din locurile de cazare vor fi repartizate studenților proveniți din medii socioeconomice defavorizate sau alte categorii vulnerabile. Conform definiției din ghidul PNRR sunt luați în calcul toți studenții care se înscriu cel puțin în una dintre categoriile de mai jos, cu prioritate în ordinea următoare: 

a. Studenții care se încadrează într-una dintre categoriile de beneficiari de bursă socială conform prevederilor art. 6 alin. (2) din OMEN nr. 3392/2017 privind stabilirea Criteriilor generale de acordare a burselor și a altor forme de sprijin material pentru studenții și cursanții din învățământul superior de stat, învățământ cu frecvență.
b. Studenții care provin din unități administrativ-teritoriale, care beneficiază de sprijin guvernamental prin următoarele acte normative:
1. HG nr. 323/1996 privind aprobarea programului special pentru sprijinirea dezvoltării economico-sociale a unor localități din Munții Apuseni;
2. HG nr. 395/1996 pentru aprobarea Programului special privind unele măsuri și acțiuni pentru sprijinirea dezvoltării economico-sociale a județului Tulcea și a Rezervației Biosferei Delta Dunării; 
c. Unități administrativ-teritoriale situate în zone definite în sensul OUG nr. 24/1998 privind regimul zonelor defavorizate. Lista completă a acestora poate fi accesată aici: https://www.cdep.ro/pls/legis/legis_pck.lista_abc?id=22770. 
d. Studenții care au localitatea de domiciliu situată în mediul rural.
Studenții încadrați în categoriile menționate la punctul A litera a. și litera b., care vor opta să locuiască în căminele P1,  și P14 (cămine cu confort sporit), vor primi o bursă lunară specială din partea universității, în cuantum de 500 de lei pe lună (suplimentar bursei sociale pe care o primesc), pe perioada cât locuiesc în aceste cămine, care să vină în sprijinul acestora în achitarea tarifelor aprobate pentru aceste cămine.

B. În cazul, în care, survin modificări substanțiale ale costurilor utilităților, universitatea va analiza impactul acestora asupra tarifului de cazare și va actualiza aceste tarifele pe lunile rămase până la finalul anului universitar.
C. In situația în care, la sfârșitul perioadei de cazări se constată că rămân locuri libere, studenții pot opta pentru a ocupa întreaga cameră, achitând o regie care să acopere locurile rămase neocupate. Regia de cămin aferentă locul/locurile neocupate vor fi achitate de studenții rămași în cameră în părți egale. 
D. După parcurgerea acestor etape, administrația căminelor, în scopul reducerii costurilor, va face o analiză a gradului de ocupare a căminelor și în situația în care se impune, se vor face mutări de studenți din camera/căminul în care există un grad de ocupare mai mic, în căminele care au un grad de ocupare mai mare, respectând același confort. 
E. În cazul în care se depășește consumul normat pe cameră în căminele P1, P19, P12 și D Leu se achită suplimentar costul utilităților, conform contractului de cazare.

Tarifele de cazare sunt valabile în perioada înmatriculărilor. In funcție de liberalizarea prețurilor la utilități, conducerea universității va stabili, până la începerea anului universitar, tarifele valabile în anul universitar 2026/2027.
	
	Prezentul anunt va fi diseminat atat prin afisare la aviziere cat si prin publicarea lui pe site-urile fiecarei facultati.


Mihai COROCĂESCU
DIRECTOR GENERAL 
DIRECTIA GENERALA ADMINISTRATIV-ECONOMICA


Notă:
Familie monoparentala: este acel tip de familie în care copiii locuiesc doar cu unul dintre părinți, respectivul parinte find necasatorit. Acest lucru se poate întâmpla ca urmare a divorțului, a separării părinților, a decesului unuia dintre părinți, a înfierii de către un adult a unui minor sau ca urmare a deciziei unei femei de a da naștere unui copil fără a fi căsătorită sau fără a locui cu un bărbat. 

